wickkiey/tamil-wikipedia-chunked huggingface dataset:
# மூன்று ஊற்று புனித பவுல் கோவில்

## மூன்று ஊற்று: பெயர்க் காரணம்

உரோமை நகரில் மூன்று ஊற்று (Three Fountains; இத்தாலியம்: Tre Fontane) என்னும் இடம் "அர்தெயாத்தீனோ" என்னும் பகுதியில் உள்ளது. இங்கு சிஸ்தேர்சிய சபையைச் சார்ந்த துறவியருக்கு உடைமையான பழமையான ஆதீனம் உள்ளது. அந்த ஆதீனத்தின் கண்காணிப்பில் உள்ள மூன்று கோவில்களுள் ஒன்று புனித பவுலுக்கு நேர்ந்தளிக்கப்பட்டுள்ளது. மற்ற இரு கோவில்கள் "விண்ணகப் படிக்கட்டு மரியா கோவில்" (Santa Maria Scala Coeli) மற்றும் "புனிதர்கள் வின்செண்டு, அனஸ்தாசியுசு கோவில்" (Santi Vincenzo e Anastasio) என்று அழைக்கப்படுகின்றன.  
சிஸ்தேர்சிய சபை ஆதீனமும் அதைச் சார்ந்த கோவில்கள், துறவியர் இல்லம், தோட்டங்கள் போன்றவையும் அமைந்திருக்கும் இடம் பண்டைக்காலத்தில் "சால்வியே நீர்ப்பரப்பு" (Aquae Salviae) என்று அழைக்கப்பட்டது. அது லவுரெந்தீனா பெருஞ்சாலை என்னும் உரோமை வழியில் அமைந்த ஒரு சிறு பள்ளத்தாக்கு. கிறித்தவ மறையின் தொடக்க காலத்தோடு நெருங்கிய தொடர்புடைய இடமாக அது மாறியதற்குக் காரணம் அங்குதான் புனித பவுல் கி.பி. 67ஆம் ஆண்டு, சூன் 29ஆம் நாள் கிறித்தவ நம்பிக்கையின் பொருட்டு தலை வெட்டப்பட்டுக் கொல்லப்பட்டார்.  
மரபின்படி, நீரோ மன்னன் கிறித்தவர்களைத் துன்புறுத்திய காலத்தில் புனித பேதுருவும் புனித பவுலும் கிறித்தவ மறையை அறிக்கையிட்டதாகக் குற்றம் சாட்டப்பட்டு கொலைசெய்யப்பட்டனர். பேதுரு தலைகீழாகச் சிலுவையில் அறையப்பட்டு இறந்தார் எனவும், பவுல் வாளால் தலைவெட்டுண்டு இறந்தார் எனவும் கிறித்தவ மரபு கூறுகிறது. மேலும், வரலாற்றின்படி, புனித பவுல் இன்று "மூன்று ஊற்று" என்று அழைக்கப்படும் இடத்தில் கொல்லப்பட்டார். அவரது தலை வெட்டப்பட்டதும் அது உடலினின்று பிரிந்து மூன்று முறை தரையில் விழுந்து எழுந்ததாம். தலை விழுந்த மூன்று இடங்களிலும் மூன்று நீரூற்றுகள் புறப்பட்டனவாம். அவற்றுள் முதல் நீரூற்றிலிருந்து வெப்ப நீரும், இரண்டாம் ஊற்றிலிருந்து மித வெப்ப நீரும், மூன்றாம் ஊற்றிலிருந்து குளிர்ந்த நீரும் புறப்பட்டதாக மரபு.  
புனித பவுல் பண்டைய உரோமை நகருக்கு வெளியே ஓஸ்தியா பெருஞ்சாலை அருகே தலைவெட்டுண்டு இறந்ததாகவும் வரலாறு உண்டு. அங்கே அவரைப் புதைத்த இடத்தில் பின்னர் ஒரு நினைவுக் கோவில் கட்டப்பட்டு, அதன்மேல் இன்றைய புனித பவுல் பெருங்கோவில் எழுந்தது. இக்கோவில் புனித பவுலுக்கு வணக்கம் செலுத்தும் தலையாய வழிபாட்டிடம் ஆகும்.
# மூன்று ஊற்று புனித பவுல் கோவில்

## புனித பவுல் கோவிலின் சிறப்புக் கூறுகள்

புனித பவுல் கிறித்தவ நம்பிக்கைக்குச் சான்று பகர்ந்து, கொலையுண்டு இறந்த இடம் மூன்று ஊற்று என்னும் மரபின் அடிப்படையில் அங்கு ஒரு சிறுகோவில் பண்டைக்காலத்திலிருந்தே இருந்துவந்தது. 1599ஆம் ஆண்டு கர்தினால் பியேத்ரோ ஆல்டோப்ராண்டீனி என்பவரின் ஆதரவில் ஜாக்கொமே தெல்லா போர்த்தா என்னும் கட்டடக் கலைஞர் புதிய கோவிலைக் கட்டினார்.  
கோவிலின் முகப்பு எளிமையும் அழகும் கொண்டு மிளிர்கின்றது. அங்கு புனித பேதுரு, புனித பவுல் ஆகிய இருவரின் சிலைகளும் நுழைவு வாயிலின் இரு பக்கங்களிலும் உள்ளன. கோவிலின் உள்ளே இரு பக்கங்களிலும் அத்திருத்தூதர் இருவருக்கும் அர்ப்பணிக்கப்பட்ட பீடங்கள் உள்ளன. தரையில் பண்டைக்கால கற்பதிகை ஓவியங்கள் வசந்தம், கோடை, இலையுதிர் மற்றும் குளிர் காலங்களைச் சித்தரிக்கின்றன. அவை பழைய ஓஸ்தியா (Ostia Antica) என்னும் பகுதியிலிருந்து வந்தவை. அவற்றை இக்கோவிலுக்குக் கொடையாக திருத்தந்தை ஒன்பதாம் பயஸ் அளித்தார்.  
கோவில் முகப்பில் மேல் பக்கத்தில் "இங்கு புனித பவுல் மறைச்சாட்சியாக உயிர்துறந்தார். இதே இடத்தில் மூன்று ஊற்றுகள் அதிசயமாகச் சுரந்தன" என்னும் வாசகம் இலத்தீனில் பொறிக்கப்பட்டுள்ளது.  
கோவிலின் உள்ளே புனித பவுல் கொலைசெய்யப்படுவதற்கு முன் கட்டிவைக்கப்பட்டிருந்த தூண் உள்ளது.  
மூன்று ஊற்றுகள் சுரந்த இடத்தில் மூன்று சிறு பீடங்கள் கட்டப்பட்டுள்ளன. தண்ணீர் தூய்மையாக இல்லை என்பதால் அந்த ஊற்றுகள் 1950இல் மூடப்பட்டன.
# மடகாஸ்கர் சண்டை

**மடகாஸ்கர் சண்டை** (*Battle of Madagascar*) என்பது இரண்டாம் உலகப் போரின் போது நேச நாட்டுப் படைகள் விஷி பிரான்சின் கட்டுப்பாட்டில் இருந்த மடகாஸ்கர் தீவைக் கைப்பற்ற மேற்கொண்ட போர் நிகழ்வுகளைக் குறிக்கிறது. ஐயர்ன்கிளாட் நடவடிக்கை (*Operation Ironclad*) எனக் குறிப்பெயரிடப்பட்டிருந்த இது மே 5 – நவம்பர் 6, 1942 காலகட்டத்தில் நடைபெற்றது.  
ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. மடகாஸ்கர் தீவு விஷி அரசின் கட்டுப்பாட்டில் இருந்தது. 1942 இல் தென் கிழக்காசியாவைக் கைப்பற்றி முன்னேறி வந்த ஜப்பானியப் படைகள் மடகாஸ்கரை கடற்படைத் தளமாக பயன்படுத்தக் கூடும் என நேச நாட்டு உத்தியாளர்கள் பயந்தனர். விஷி அரசு மடகாஸ்கர் தீவை ஜப்பானியர் கட்டுப்பாட்டில் ஒப்படைக்கும் சாத்தியக்கூறு பலமாக இருந்தது. அப்படி நிகழ்ந்து விட்டால். இந்தியப் பெருங்கடலில் ஜப்பானிய கடற்படையின் பலம் பெருகிவிடுமென்பதால், அதைத் தடுக்க நேச நாடுகள் முயன்றன. மடகாஸ்கர் ஜப்பானியர் வசமாவதற்கு முன்னால் ஒரு நீர்நிலத் தாக்குதல் நடத்தி விஷி படைகளிடமிருந்து அதனைக் கைப்பற்ற முடிவு செய்தனர். ஐயர்ன்கிளாட் நடவடிக்கை என்று குறிப்பெயரிடப்பட்டிருந்த இத்தாக்குதல் மே 5, 1942 அன்று ஆரம்பமானது.  
பிரித்தானியத் தரைப்படைப் பிரிவுகள் மற்றும் மரைன் படைப்பிரிவுகள் பிரித்தானிய வான்படை மற்றும் கடற்படைத் துணையுடன் மடகாஸ்கரில் கடல்வழியாகத் தரையிறங்கின. மே 7ம் தேதி அத்தீவின் முக்கியத் துறைமுகமான டியேகோ சுவாரேசை விஷி படைகளிடமிருந்து கைப்பற்றின. அடுத்த சில மாதங்களுக்கு இரு தரப்புக்குமிடையே லேசான மோதல்கள் நிகழ்ந்த வண்ணம் இருந்தன. மடகாஸ்கரை நோட்டமிட வந்த வேந்திய ஜப்பானியக் கடற்படையின் நீர்மூழ்கிக்கப்பல்களும் பிரித்தானியக் கடற்படையும் மோதிக் கொண்டதில், இரு பிரித்தானியக் கப்பல்களும் இரு ஜப்பானிய நீர்மூழ்கிகளும் நாசமாகின. மடகாஸ்கர் பிரித்தானியக் கட்டுப்பாட்டில் இருப்பதை உணர்ந்த ஜப்பானியப் போர்த் தலைமையகம், மடகாஸ்கரை ஆக்கிரமிக்கும் திட்டத்தைக் கைவிட்டது. விரைவாக மடகாஸ்கரின் பிற நகரங்கள் நேச நாட்டுப் படைகளால் கைப்பற்றப்பட்டன. நவம்பர் 8, 1942 இல் விஷிப் படைகளின் தளபதி ஆர்னெட் நேச நாட்டுப் படைகளிடம் சரணடைந்தார்; மடகாஸ்கர் சண்டை முடிவுக்கு வந்தது. போர் முடியும் வரை மடகாஸ்கர் தீவு விடுதலை பிரான்சுப் படைகளின் கட்டுப்பாட்டில் இருந்தது.
# டெனீஸ் ரீட்

**டெனீஸ் ரீட்** (*Denise Reid*, பிறப்பு: சூன் 15 1967), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 29 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001/02 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1997-2001/02 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அலீசியா ஸ்மித்

**அலீசியா ஸ்மித்** (*Alicia Smith*, பிறப்பு: மார்ச்சு 13 1984), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், 37 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003-2007 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003-2009/10 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.போடோலாந்து உள்நாட்டு துடுப்பாட்டத்தில் விளையாடியுள்ளார்.
# கிளயார் டெர்பிளான்ச்

**கிளெயார் டர்பிளான்ஜ்** (*Claire Terblanche*, பிறப்பு: அக்டோபர் 20 1984), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 21 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2007 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2003-2008/09 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# டாலீன் டெர்பிளான்ச்

**டாலீன் டெர்பிளான்ச்** (*Daleen Terblanche*, பிறப்பு: அக்டோபர் 19 1969), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 61 ஒருநாள் பன்னாட்டுத் துடுப்பாட்டப் போட்டிகளிலும், இரண்டு பெண்கள் இருபதுக்கு - 20 துடுப்பாட்டப் போட்டிகளிலும் கலந்து கொண்டுள்ளார். 2001/02-2007 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1997-2008 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# யுலான்டி வான் டெர் மெர்வ்

**யுலான்டி வான் டெர் மெர்வ்** (*Yulandi van der Merwe*, பிறப்பு: திசம்பர் 19 1977), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், 18 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001/02-2003 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000-2003 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சார்லீஸ் வான் டெர் வெஸ்துயிசென்

**சார்லீஸ் வான் டெர் வெஸ்துயிசென்** (*Charlize van der Westhuizen*, பிறப்பு: பெப்ரவரி 17 1984), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், 33 ஒருநாள் பன்னாட்டுத் துடுப்பாட்டப் போட்டிகளிலும், 10 இருபது20 துடுப்பாட்டப் போட்டிகளிலும் கலந்து கொண்டுள்ளார். 2003 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003-2009/10 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# யவோன் வான் மென்ட்ஸ்

**யவோன் வான் மென்ட்ஸ்** (*Yvonne van Mentz*,), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜுனிடா வான் சில்

**ஜுனிடா வான் சில்** (*Juanita van Zyl*), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1971/72 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# சுன் வான் சில்

**சுன் வான் சில்** (*Sune van Zyl*, பிறப்பு: சூலை 16 1977), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், 18 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001/02-2003 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1998/99-2003/04 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# லோனா வார்ட்

**லோனா வார்ட்** (*Lorna Ward*, பிறப்பு: சூன் 3 1939), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஏழு தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61-1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரெண்டா வில்லியம்ஸ்

**பிரெண்டா வில்லியம்ஸ்** (*Brenda Williams*, பிறப்பு: திசம்பர் 6 1949), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 1972 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# குளோரியா வில்லியம்சன்

**குளோரியா வில்லியம்சன்** (*Gloria Williamson*, பிறப்பு: 1938), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1971/72 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எலிசபத் ஏக்ஹர்ஸ்ட்

**எலிசபத் ஏக்ஹர்ஸ்ட்** (*Elizabeth Akehurst *, பிறப்பு: சூன் 24 1975), முன்னாள் தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997/98-1998/99 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஒலிவியா ஆன்டர்சன்

**ஒலிவியா அன்டர்சன்** (*Olivia Anderson*, பிறப்பு: நவம்பர் 18 1987), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளிலும் எட்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2007/08-2008 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிரிஸ்டன் பிளேர்

**கிரிஸ்டன் பிளேர்** (*Kirsten Blair*, பிறப்பு: சூலை 29 1984), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2006/07 ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# அனீனா பர்கர்

**அனீனா பர்கர்** (*Anina Burger*, பிறப்பு: ஆகத்து 25 1967), முன்னாள் தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997 - 2000 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மலேசிய ரிங்கிட்

**மலேசிய ரிங்கிட்** (நாணயக் குறியீடு: **RM**; **MYR**); ([[ஆங்கிலம்: *Malaysia Ringgit*; மலாய் மொழி: *Ringgit Malaysia*; சீனம்: 马来西亚令吉; ஜாவி: ريڠݢيت مليسيا) என்பது மலேசியாவின் நாணயமாகும். முன்பு மலேசிய டாலர் (**Malaysian dollar**) என்று அழைக்கப்பட்டது.  
தமிழில் **வெள்ளி** (மலேசிய வெள்ளி) என்று அழைக்கப் படுகின்றது. ஒரு மலேசிய ரிங்கிட் 100 காசுகளாகப் பிரிக்கப்பட்டு உள்ளது. ஒரு காசை, (தமிழ்: **சென்**; ஆங்கிலம்: *Cents*; மலாய் மொழி: *Sen*) என்று அழைக்கிறார்கள். இந்த நாணயத்தை மலேசியாவின் நடுவண் வங்கியான மலேசியா நெகாரா வங்கி (*Central Bank of Malaysia*) வெளியிடுகிறது.
# மலேசிய ரிங்கிட்

## சொல் பிறப்பியல்

ரிங்கிட் (*Ringgit*) எனும் சொல், மலாய் மொழியில் "துண்டிக்கப்பட்ட" என்பதற்குப் பொருள்படும். இது காலனித்துவ காலங்களில் மலேசியாவில் பயன்படுத்தப்பட்ட கரடுமுரடான விளிம்புகளைக் கொண்ட ஸ்பானிய வெள்ளி நாணயங்களை குறிக்கிறது.  
முன்பு காலத்தில் மலேசியாவில், ஸ்பானிய வெள்ளி நாணயங்கள் (Spanish Currency) கிடைப்பதற்கும் பயன்படுத்துவதற்கும் எளிதாக இருந்தன.
# மலேசிய ரிங்கிட்

## சொல் பிறப்பியல்

### சிங்கப்பூர் டாலர்

நவீன பயன்பாட்டில், *ரிங்கிட்* எனும் சொல் மலேசிய நாணயத்திற்காக மட்டுமே பயன்படுத்தப்படுகிறது. பொதுவான தென்கிழக்காசியப் பாரம்பரியத்தின் காரணமாக, சிங்கப்பூர் டாலர் மற்றும் புரூணை டாலர் ஆகியவை மலாய் மொழியில் "ரிங்கிட்" என்றே இன்றும் அழைக்கப் படுகின்றன. இருப்பினும், அண்மைய காலங்களில் சிங்கப்பூர் டாலர் பொதுவாக "டாலர்" என்று அழைக்கப்படுகிறது.  
மூன்று நாட்டு நாணயங்களை வேறுபடுத்துவதற்கு, மலேசிய நாணயம் *ரிங்கிட் மலேசியா* என்று குறிப்பிடப்படுகிறது. மலேசிய நாணயத்தின் அதிகாரப்பூர்வ சுருக்கம் மற்றும் நாணயக் குறியீடு *RM*. அனைத்துலக அளவில், மலேசிய ரிங்கிட்டுக்கான ISO 4217 நாணயக் குறியீடு *MYR* ஆகும்.
# மலேசிய ரிங்கிட்

## பயன்பாடு

*ரிங்கிட்* மற்றும் *சென்* எனும் மலாய்ப் பெயர்கள், 1975 ஆகஸ்டு மாதம் முதல் அதிகாரப்பூர்வப் பெயர்களாக மலேசியாவில் ஏற்றுக் கொள்ளப்பட்டன. முன்பு அவை அதிகாரப்பூர்வமாக ஆங்கிலத்தில் *டாலர்* என்றும் மலாய் மொழியில் *ரிங்கிட்* மற்றும் *சென்* என்றும் அறியப்பட்டன. மலேசிய நாட்டின் சில பகுதிகளில் *டாலர்* எனும் பயன்பாடு இன்றும் தொடர்கிறது.  
16-ஆம் நூற்றாண்டில் போர்த்துகீசியர்கள் மலாக்காவை ஆட்சி செய்தனர். அப்போது அவர்கள் ஸ்பானிய வெள்ளி நாணயங்களைப் பயன்படுத்தினார்கள். அந்த ஸ்பானிய டாலர் நாணயத்தின் ஓரக் கங்குகளில் சிதறல்கள் மாதிரி மேடு பள்ளங்கள் இருந்தன.
# மலேசிய ரிங்கிட்

## பயன்பாடு

### மலாக்கா மக்களின் சொல்

அந்தச் சிதறல்களை ரிங்கிட் என்று மலாய் மொழியில் அழைத்தார்கள். ரிங்கிட் (*Ringgit*) எனும் சொல்லில் ரிங் (*Ring*) எனும் ஆங்கிலச் சொல் உள்ளது. ஆங்கிலத்தில் வளையம் என்று பொருள்.  
கிட் (*git*) என்றால் சிதறல் அல்லது மேடு பள்ளம். அந்த வகையில் ரிங்கிட் எனும் சொல் மலாக்கா மக்களிடம் இருந்து வந்த எதார்த்தமான சொல் ஆகும்.
# மலேசிய ரிங்கிட்

## பயன்பாடு

### கிளாந்தான் குப்பாங்

1780-ஆம் ஆண்டு தொடக்கம், கிளாந்தான் மாநிலத்தில் குப்பாங் எனும் தங்க நாணயத்தைப் பயன்படுத்தி இருக்கிறார்கள். அந்த நாணயங்களில் அல் ஜிலுஸ் கிளந்தான் (*Al Julus Kelantan*) எனும் ஜாவி எழுத்துகள் இருந்தன.  
இன்றும்கூட கிளாந்தானில் பத்து காசு நாணயத்தைச் சத்து குப்பாங் என்று சொல்கின்றனர். குப்பாங் என்று அழைப்பது அங்கே வழக்கம். 1909-ஆம் ஆண்டிற்குப் பிறகு கிளாந்தானில் குப்பாங் முறை அகற்றப் பட்டது. ஆனாலும் குப்பாங் எனும் சொல் இன்றும் பேச்சு வழக்கில் இருக்கிறது.
# மலேசிய ரிங்கிட்

## பயன்பாடு

### மலேசிய ரிங்கிட்டின் வரலாறு

மலேசிய ரிங்கிட்டின் வரலாறு 1957 ஆகஸ்டு 31-ஆம் தேதிக்குப் பிறகு தொடங்குகிறது. மலேசியா நெகாரா வங்கி (*Bank Negara Tanah Melayu*) 1959 ஜனவரி 26-ஆம் தேதி தோற்றுவிக்கப் பட்டது. மலேசியாவின் நாணயத்தை சொந்தமாகவே அச்சிடலாம் என்று பேங்க் நெகாராவிற்குச் சட்ட அதிகாரம் வழங்கப்பட்டது.  
ஆனாலும் மலாயா சுதந்திரம் அடைந்து பத்து ஆண்டுகளுக்குச் சொந்த நாணயங்கள் எதையும் மலேசிய நடுவண் வங்கி வெளியிடவில்லை. பிரித்தானிய நாணயங்களே பயன்படுத்தப் பட்டு வந்தன.  
1967 ஜூன் 12-ஆம் தேதி மலேசியாவின் முதல் நாணயங்கள் வெளியிடப் பட்டன. மலேசிய நடுவண் வங்கிக்கு (*Bank Negara Malaysia*) புதிய பெயரும் சூட்டப் பட்டது.
# எவ்னீ வேபர்

**எவ்னீ வேபர்** (*Evne Webber*, பிறப்பு: சூன் 1 1977), முன்னாள் தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1998/99 ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
# ஓமானி ரியால்

**ஓமானி ரியால்** (, ISO 4217 குறியீடு **OMR**) என்பது ஓமான் நாட்டு நாணயம். இது ஆயிரம் பைசா ஓரு ரியால் என்று பிரிக்கப்பட்டுள்ளது. ஆங்கிலத்தில் *baisa* அல்லது *baiza* என்றும் அரபியில்: بيسة என்றும் எழுதுகின்றனர்.
# ஓமானி ரியால்

## வரலாறு

1940 முன்பு இந்திய ரூபாய் மற்றும் மரியா தெரசா தாளர் ( உள்ளூரில் ரியால் என்று அறியப்பட்டது) ஆகியவை முக்கிய நாணயங்களாக மஸ்கட் மற்றும் ஓமானில் புழக்கத்தில் இருந்தன. ரூபாய்கள் கடலோரப் பகுதிகளிலும், தாளர் நாட்டின் உள்ளேயும் புழக்கத்தில் இருந்தன. மரியா தெரசா தாளர் என்பது 230 பைசா, 64 பைசா ருபாய்க்கும் சமமாக கருதப்பட்டது.
# செயற்கை அறிவாண்மைக்கான நிரலாக்க மொழிகளின் பட்டியல்

ஆராய்ச்சியாளர்கள் **செயற்கை அறிவாண்மை**க்கான பல சிறப்பு **நிரலாக்க மொழிகளை** உருவாக்கியுள்ளனர்.
# செயற்கை அறிவாண்மைக்கான நிரலாக்க மொழிகளின் பட்டியல்

## மொழிகள்

- IPL செயற்கை அறிவாண்மைக்காக உருவாக்கப்பட்ட முதல் மொழியாகும் . பட்டியல்கள், சங்கங்கள், அமைப்புகள் (சட்டங்கள்), மாறும் நினைவக ஒதுக்கீடு, தரவு வகைகள், மறுநிகழ்வு, துணை பெறுதல், வாதங்கள்,உருவாக்கிகள் (ஓடைகள்) மற்றும் ஒருங்கிணைந்த பல்பணி உட்பட, பிரச்சனை தீர்க்கும் பொது நிரல்கள் செய்ய முடியும் என்று ஆதரவளிக்கின்ற அம்சங்களை கொண்டுள்ளது.
- Lisp என்பது லேம்டா நுண்கணிதத்தின் அடிப்படையிலமைந்த கணினி நிரல்களுக்கான நடைமுறை கணிதவியல் குறியீட்டு முறையாகும்.இணைப்பு பட்டியல்கள்( Linked lists ) என்பவை Lisp மொழிகளின் பிரதான தரவு அமைப்புகளில் ஒன்றாகும் , மேலும் Lisp மூல குறியீடும் பட்டியல்களினால் உருவாக்கப்பட்டது. Lisp நிரல்களால் மூல குறியீட்டை ஒரு தரவு கட்டமைப்பாக மாற்றியமைக்க முடியும் ,இதன் விளைவாக நிரலாளர்கள் புதிய இலக்கணத்தை அல்லது லிஸ்ப் உட்பொதிக்கப்பட்ட புதிய களம் சார்ந்த நிரலாக்க மொழிகளை உருவாக்க அனுமதிக்க மேக்ரோ அமைப்புகள் முனைந்தன .Lisp இன் பல பிரிவுகள் இன்றுள்ளன,அவற்றுள் Common Lisp, Scheme, மற்றும் Clojure குறிப்பிடத்தக்கன.
- Prolog மொழியானது குறிப்பாக குறியீட்டு பகுத்தறிதல், தரவுத்தளம் மற்றும் மொழி பாகுபடுத்தி பயன்பாடுகளில் பயனுள்ளதாக உள்ளது. ப்ரொலாக் இன்று AI இல் பரவலாக பயன்படுகிறது.
- STRIPS என்பது தானியங்கு திட்டமிடுதல் சிக்கல் நேர்வுகளை விளக்குவதற்கான ஒரு மொழியாக உள்ளது. இது ஒரு தொடக்க நிலை, குறிக்கோள் நிலைகள் மற்றும் நடவடிக்கைகளின் ஒரு தொகுப்பு ஆகியவற்றை வெளிப்படுத்துகிறது. ஒவ்வொரு செயலுக்கும், முன்நிபந்தனைகளும் (செயலை செய்யும் முன் நிறுவப்பட வேண்டும்) மற்றும் பின்நிபந்தனைகளும் (செயலை செய்த பின்னர் நிறுவப்படும்) குறிப்பிடப்படுகின்றன.
- Planner என்பது வழிமுறையியல் மற்றும் தர்க்கவியல் மொழிகளின் கலப்பாக உள்ளது. தருக்க வாக்கியங்களிட்கு ஒரு செயல்முறை விளக்கம் கொடுக்கின்ற போது இது உட்குறிப்புக்களை அமைப்பு-இயக்கிய அனுமானம் கொண்டு விளக்குகிறது.
சில நேரங்களில் AI பயன்பாடுகள் MATLAB மற்றும் Lush போன்ற கணிதவியலுக்காக உருவாக்கப்பட்ட மொழிகளை பயன் படுத்தியும் சி + + மற்றும் போன்ற தரநிலை மொழிகளை கொண்டும் எழுதப்பட்டுள்ளது.
# பீக்கோர்ன்

**பீக்கோர்ன்** (bicorne) அல்லது **பைக்கோர்ன்** (bicorn) என்பது, பழைய காலத்தில் பயன்பட்ட இரண்டு மூலைகளைக் கொண்ட ஒரு வகைத் தொப்பி. 1790களில், ஐரோப்பிய, அமெரிக்கப் தரைப்படையினரும், கடற்படை அதிகாரிகளும் இந்தத் தொப்பியைத் தமது சீருடையில் ஒரு பகுதியாகப் பயன்படுத்தி வந்தனர். தற்போது இது நெப்போலியன் பொனப்பார்ட்டுடன் இணைத்துப் பார்க்கப்படுகிறது. எனினும், நெப்போலியன் காலத்தைச் சேர்ந்த பல உயர் அதிகாரிகள் பிக்கார்னை அணிந்தனர். ஒரு முழுமையான உடைக்கான தலையணியாக இது 1914 ஆம் ஆண்டு வரையாவது பயன்பாட்டில் இருந்தது.
# பீக்கோர்ன்

## வரலாற்றுப் பயன்பாடு

*டிரைக்கோர்ன்* (tricorne) எனப்படும் மும்மூலைத் தொப்பியில் இருந்து உருவான *பைக்கோன்*, தொடக்கத்தில் அகன்ற விளிம்பை உடையதாக இருந்தது. இவ் விளிம்பின் முன்பகுதியும் பின்பகுதியும் மேல்நோக்கி மடிக்கப்பட்டிருந்தன. இது தொப்பிக்கு விசிறி போன்ற வடிவத்தைக் கொடுத்தது. பொதுவாக நாட்டு நிறங்களைக் கொண்ட முத்திரை தொப்பியின் முன்பகுதியில் பொருத்தியிருக்கும். பிற்காலத்தில் தொப்பி பொருமளவுக்கு முக்கோண வடிவத்தைக் கொண்டதாக மாறியது. நீட்டிக்கொண்டிருக்கும் இரண்டு மூலைகளும் படிப்படியாக மேலும் கூரிய வடிவத்தைப் பெற்றன. முத்திரை வலப்புறம் இருக்கும்படியாக இத் தொப்பியை அணிந்தனர்.  
1970 களில் மூலைகள் இரண்டு பக்கங்களிலும் இருக்கும் வகையில் இத் தொப்பியை அணிந்தனர். ஏறத்தாழ 1800 ஆம் ஆண்டுக்குப் பின்னர், இத்தொப்பியின் மூலைகள் முன்னும் பின்னுமாக இருக்கும்படியே பெரும்பாலும் அணிந்ததைக் காண முடிகிறது. இந்த மாற்றத்தின் போது நீட்டிக்கொண்டு இருந்த கூரிய முன்புறத்து முனை தட்டையான வடிவத்தையும் பெற்றது.  
சில வகை பைக்கோர்ன்கள் தட்டையாக மடிக்கக்கூடிய வகையில் வடிவமைக்கப்பட்டிருந்தன. இது தலையில் அணியாதபோது மடித்துக் கைகளுக்குக் கீழ் சொருகிக் கொள்வதற்கு வசதியாக இருந்தது.  
உலகின் பெரும்பாலான கடற்படைகளின் அதிகாரிகளுடைய முழுமையான சீருடையின் ஒரு பகுதியாக, முதலாம் உலகப் போரின் இறுதிவரை பைக்கோர்ன்கள் பரவலாகப் பயன்பட்டு வந்தன. பின்னரும் இரண்டாம் உலகப் போர் வரை குறைந்த அளவில் பிரித்தானியா, பிரான்சு, ஐக்கிய அமெரிக்கா, சப்பான் ஆகிய நாடுகளினதும், வேறு சில நாடுகளினதும் கடற்படைகளின் அதிகாரிகள் இதனை அணிந்து வந்தனர். ஆனால், இரண்டாம் உலகப் போருக்குப் பின்னர் மேற்குறித்த பயன்பாட்டுக்காக பைக்கோர்னைப் பயன்படுத்துவது முற்றாகவே இல்லாமல் போய்விட்டது.  
மேற்குறித்த படைத்துறைப் பயன்பாடுகள் தவிர, 19 ஆம் நூற்றாண்டிலும், 20 ஆம் நூற்றாண்டின் முற்பகுதியிலும், ஐரோப்பாவின் முடியாட்சிநாடுகளிலும், சப்பானிலும், அரச விழாக்களில் சீருடை அணியவேண்டிய தேவை ஏற்படும்போது மூத்த குடிசார் அலுவலர்களும் பைக்கோர்ன்களை அணிந்தனர். பொதுவாக இவ்வழக்கம் முதலாம் உலகப் போருடன் முடிந்துவிட்டது எனினும், மிதவெப்பக் காலநிலை கொண்ட நாடுகளின் பிரித்தானிய ஆளுனர்களும், சில பொதுநலவாய நாடுகளின் ஆளுனர் நாயகங்களும் 20 ஆம் நூற்றாண்டின் நடுப் பகுதிவரை சடங்குமுறை உடைகளோடு இவற்றை அணிந்து வந்தனர்.
# க. சொர்ணலிங்கம்

**கனகரத்தினம் சொர்ணலிங்கம்** (மார்ச் 30, 1889 - சூலை 26, 1982) ஈழத்தின் புகழ் பெற்ற நாடகக் கலைஞர். நவீன நாடகத்தின் தந்தை என அழைக்கப்பட்டவர். **கலையரசு சொர்ணலிங்கம்** எனப் பொதுவாக அழைக்கப்படுபவர்.  
கலையரசு சொர்ணலிங்கம் இலங்கை சுபேத விலாச சபா என்ற நாடக மேடையின் வளர்ச்சியில் அக்கறை கொண்டு பங்காற்றினார். இந்த நாடக சபையின் தொடக்கவிழா 1913 ஆம் ஆண்டு கொழும்பு ஆனந்தா கல்லூரி மண்டபத்தில் இடம்பெற்றது. சொர்ணலிங்கத்தின் நாடகங்களில் வைத்தியக் கலாநிதிகள், வழக்கறிஞர்கள், அரசாங்க உயர் அதிகாரிகள் ஆகியோர் பங்கேற்றியுள்ளார்கள். யாழ் நாடக மன்றம் என்ற நாடகப்பள்ளி மூலம் பல நாடகங்களை நெறிப்படுத்தினார்.  
யாழ் பரி யோவான் கல்லூரியில் கலையரசு சொர்ணலிங்கம் பயின்ற போது நாடக மேடையேற்றங்களுக்கான ஆர்வத்தை பாடசாலைக் காலங்களிலேயே அவர் கொண்டிருந்தார். நாடகத்திற்கு அவ்வளவு அங்கீகாரம் கிடைத்திராத ஒரு கால கட்டத்தில் நாடக சங்கம் ஒன்றை நிறுவி தமிழ் நாடகங்களை மேடையேற்றிய முன்னோடி நாடக நடிகர். சில காலம் பள்ளி ஆசிரியராகக் கடமையாற்றிய கலையரசு சொர்ணலிங்கம் பின்
அத்தொழிலைக் கைவிட்டு காப்புறுதித் தொழிலில் இறங்கினார்.  
கலையரசு சொர்ணலிங்கம் நாடகப் பின்னணியிலே வளர்க்கப்பட்டவர். யாழ்ப்பாணத்தில் புகைப்படக் கலையின் முன்னோடியான லோட்டன் கனகரத்தினம் என்பவர் சொர்ணலிங்கத்தின் தந்தை. தனது நாடக உந்துதலை தன் தந்தையின் வளர்ப்புச் சூழலிலே பெற்றார். புகைப்பட நுட்பத்தில் கைதேர்ந்த லோட்டன் கனகரத்தினத்தின் வீட்டில் கூத்தும் நாடகமும் இடம் பெற்றிருக்கின்றன. கூத்துக் கலைஞர்களையும் நாடகக் காட்சிகளையும் இவரது தந்தையார் புகைப்படம் பிடித்திருக்கிறார்.  
1950களில் கலையரசு சொர்ணலிங்கம் கூத்தாகப் பாடி நடிப்பதை விடுத்து வசனம் பேசி நடிப்பதின் முன்னோடியாகத் திகழ்ந்தார். வசனம் பேசி நடிப்பதுதான் நவீன நாடகம் என்று வலியுறுத்தினார்.  
"தான் எந்த வேடம் பூண்டாலும் தானே மற்றொருவர் உதவியின்றி தக்கவாறு வேடம் பூணுவதில் மிகவும் நிபுணர்," என்று பம்மல் சம்பந்த முதலியார் கலையரசு சொர்ணலிங்கத்தின் நடிப்பைப் பற்றிக் குறிப்பிட்டுள்ளார். 1911 - 1916 காலப்பகுதிகளில் சம்பந்த முதலியாரின் நாடகக் குழு மூன்று முறை இலங்கைக்கு வந்து தமது நாடகங்களை அரங்கேற்றியது. இவற்றைப் பார்க்கும் சந்தர்ப்பம் சொர்ணலிங்கத்துக்குக் கிடைத்தது. சம்பந்த முதலியார் கொழும்பு வந்த போது அவரைச் நேரில் சந்தித்து அவரோடும் அவருடன் வந்திருந்த நடிகர்களோடும் நாடகம் சம்பந்தமான பல நுணுக்கங்களைக் கேட்டுத் தெரிந்து கொண்டார். பம்பல் சம்பந்த முதலியார் நாடகங்களைப் பின்பற்றி நவீன நாடகங்களைத் தயாரித்தளித்தார்.  
புராணக் கதைகளையும், இதிகாசங்களையும், வடமொழி நாடகங்களையும், ஆங்கிலத் தழுவல் நாடகங்களையும் அடிப்படையாகக் கொண்டு கலையரசு சொர்ணலிங்கத்தின் நாடகங்கள் அமைந்தன.
# படிமம்:Ksornalingam.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 23:27, 26 சூலை 2011 (UTC)
# வானக பீட புனித மரியா கோவில்

**வானக பீட புனித மரியா பெருங்கோவில்** (*Basilica of St. Mary of the Altar of Heaven*) (, இத்தாலியம்:*Basilica di Santa Maria in Ara coeli*) என்பது உரோமையில் கம்பிதோலியோ என்னும் குன்றின் உச்சியில் அமைந்த சிறப்புமிக்க கத்தோலிக்க வழிபாட்டுக் கட்டடம் ஆகும். உரோமை நகரத்தின் ஆட்சிக் குழுவின் அதிகாரப்பூர்வமான கோவிலாக இது இன்றும் உள்ளதால், உரோமை நகரின் இலச்சினையான SPQR (Senatus Populusque Romanus = "உரோமை நகராட்சி மன்றமும் மக்களும்") என்னும் அடையாளம் இக்கோவிலில் உள்ளது.
# வானக பீட புனித மரியா கோவில்

## கோவில் எழுந்த வரலாறு

வானக பீட புனித மரியா கோவில் என்னும் இந்த வழிபாட்டிடம் முதலில் "கப்பித்தோலியோ புனித மரியா கோவில்" என்று அறியப்பட்டது. கப்பித்தோலியோ (இத்தாலியம்: கம்பிதோலியோ) குன்றின்மேல் அமைந்ததால் இப்பெயர் பெற்றது. 14ஆம் நூற்றாண்டிலிருந்து "வானக பீட புனித மரியா கோவில்" என்னும் புதுப்பெயர் இக்கோவிலுக்கு வழங்கப்படலாயிற்று.  
இப்பெயர் எவ்வாறு எழுந்தது என்பதை விளக்கும் நடுக்கால வரலாறு ஒன்றுளது. 12ஆம் நூற்றாண்டில் இலத்தீனில் எழுதப்பட்ட "உரோமை நகரின் அதிசயங்கள்" (Mirabilia Urbis Romae) என்னும் கையேடு அவ்வரலாற்றைத் தருகிறது. பண்டைய உரோமைப் பேரரசின் தலைநகரான உரோமையில் கட்டப்பட்டு, ஜூனோ மொனேட்டா (Juno Moneta) என்னும் தெய்வத்துக்கு ஒரு கோவில் அர்ப்பணிக்கப்பட்டிருந்தது. அதன் மேல் கட்டப்பட்டதே "வானக பீட மரியா கோவில்". ஜூனோ மொனேட்டா கோவில் அருகே நாணயங்கள் உருவாக்கப்பட்டன. மொனேட்டா என்னும் இலத்தீன் சொல்லிலிருந்துதான் money என்னும் ஆங்கிலச் சொல் பிறந்தது.  
உரோமைப் பேரரசன் அகுஸ்துஸ் தம்மை உரோமை நாடாளுமன்றத்தவர் "கடவுள்" என்று வணங்க முடிவுசெய்தனர் என்பதை அறிந்ததும் உள்ளம் கலங்கி, குறி கேட்டாராம். அவருக்கு அளிக்கப்பட்ட அருள்வாக்கு "அனைத்தையும் ஆளும் அரசர் ஒருவர் வானிலிருந்து இறங்குவார்" என்பதாம். இவ்வாக்கைக் கேட்டுக்கொண்டிருக்கும்போதே அரசர் ஒரு காட்சி கண்டாராம். பீடத்தின் மேல் அன்னை மரியா ஒளிமயமாகத் தோன்றி, கையில் குழந்தை இயேசுவை ஏந்தியிருந்தாராம். அப்போது ஒரு குரல் கேட்டது: "இது கடவுளின் மகனின் பீடம்". உடனே அரசன் அவ்விடத்தில் ஒரு பீடத்தைக் கட்டி எழுப்பி அதற்கு "வானக பீடம்" (Ara Coeli = altar of the heavens) என்று பெயரிட்டாராம்.  
ஐந்தாம் நூற்றாண்டிலேயே இக்கதை எழுந்ததாகத் தெரிகிறது. இக்கதை வழியாக, பண்டைய உரோமை தெய்வமாகிய ஜூனோவுக்கு அர்ப்பணிக்கப்பட்ட கோவில் இருந்த இடத்தில் அன்னை மரியாவுக்கு ஒரு கோவில் எவ்வாறு எழுந்தது என்னும் வரலாறு பரவியது. இன்றும் கூட, இக்கோவிலின் உட்பகுதியில் உள்ள ஒரு பண்டைக்காலத் தூணில் "அகுஸ்துசின் படுக்கையறையிலிருந்து" என்னும் வாசகம் இலத்தீனில் உள்ளது ("a cubiculo Augustorum"). இத்தூண் அகுஸ்துசின் அரண்மனையிலிருந்து வந்தது எனத் தெரிகிறது. அகுஸ்துசின் உருவமும் குறிகூறும் தேவதை உருவமும் மரியா கோவிலின் உட்பகுதியில் உள்ள ஓவியத் தொகுதியில் வானதூதரோடும் புனிதரோடும் காட்டப்படுகின்றன.  
ஜூனோ மொனேட்டா (Juno Moneta) என்னும் தெய்வம் பற்றி இன்னொரு வரலாறும் உண்டு. கி.மு. நான்காம் நூற்றாண்டில் உரோமை நகரைத் தாக்க கால் நாட்டவர் (Gauls) வந்து, நள்ளிரவு நேரத்தில் கோட்டைச் சுவரில் ஏறி நகருக்குள் இரகசியமாக இறங்க முனைந்தபோது, ஜூனோ மெனேட்டா கோவிலில் இருந்த கோவில் வாத்துக்கள் உச்சக்குரலில் கத்த ஆரம்பித்தன. நகர மக்களுக்கு ஆபத்து வரப்போகிறது என்னும் "எச்சரிக்கை" கொடுக்கப்பட்டது; மக்களும் விழித்தெழுந்து எதிரிகளைத் துரத்தி முறியடித்தனர். இவ்வாறு, ஜூனோவுக்கு "எச்சரிக்கை கொடுத்த தெய்வம்" என்னும் பொருளில் "Moneta" என்னும் பெயர் வந்தது (இலத்தீனில் monere என்றால் "எச்சரித்தல்" என்று பொருள்).  
இந்த ஜூனோ கோவிலின் சில பகுதிகளை உள்ளடக்கி மரியா கோவில் கட்டப்பட்டது. அப்பகுதியில் பறவைகள் பறந்து செல்லும் திசை, அவை எழுப்பும் குரல் போன்றவற்றைக் கணித்து ஒரு செயலைத் தொடங்குவதா வேண்டாமா, அல்லது தொடங்கிய செயலத் தொடர்வது நலமா இல்லையா என்று குறி சொல்லும் குருக்கள் வாழ்ந்தனர் என்றொரு வரலாறும் உண்டு.
# வானக பீட புனித மரியா கோவில்

## கோவில் முகப்பும் கட்டடமும்

ஜூனோ கோவில் இருந்த இடத்தில் மரியா கோவிலுக்கான அடிக்கல் அங்கிருந்த பிசான்சியத் துறவியர் இல்ல இடத்தில் இடப்பட்டதாக 574இல் எழுதப்பட்ட ஒரு குறிப்பு தெரிவிக்கிறது. கிரேக்க வழிபாட்டு முறை அங்கு நிலவியது. 9ஆம் நூற்றாண்டில் அக்கோவில் திருத்தந்தையின் கட்டுப்பாட்டுக்குள் வந்தது. அவர் அக்கோவிலைப் புனித ஆசீர்வாதப்பர் சபைத் துறவியரிடம் ஒப்படைத்தார்.  
பின்னர் மரியா கோவில் புனித பிரான்சிசு சபைத் துறவியரிடம் 1249-1250இல் கொடுக்கப்பட்டது. அக்கால கட்டத்தில்தான் இக்கோவில் கட்டடம் உரோமை கலைவழிப் பாணியையும் கோத்திக் பாணியையும் பெற்றது. பண்டைய உரோமைக் கட்டடங்களிலிருந்து பெறப்பட்ட 22 பெரிய தூண்கள் தமக்குள் வேறுபட்டவையாக இருந்தாலும் இக்கோவில் கட்ட பயன்பட்டன. இன்று இப்பெரும் தூண்கள் கோவிலின் நடுநீள்பகுதியை அதன் பக்கப் பகுதிகளிலிருந்து பிரிக்கின்ற வளைவுகளைத் தாங்கும் வகையில் உள்ளன.  
நடுக்காலத்தில் இக்கோவில் வளாகம் சமயம், சமூகம் சார்ந்த நிகழ்ச்சிகளை நிர்ணயிக்கும் மையமாக மாறியது. 14ஆம் நூற்றாண்டில் மக்களாட்சி உணர்வு மேலோங்கிய நிலையில் கோலா தி ரியேன்சோ (Cola di Rienzo) என்பவர் இக்கோவிலுக்கு இட்டுச் செல்கின்ற பிரமாண்டமான படிக்கட்டைத் திறந்துவைத்தார். அகன்று விரிந்த 124 படிகள் இக்கோவிலின் அழகைக் கூட்டுகின்றன. இப்படிக்கட்டை 1348இல் வடிவமைத்தவர் சிமோனே அந்த்ரேயோஸ்ஸி (Simone Andreozzi) என்னும் கட்டடக் கலைஞர் ஆவார். உரோமை நகரில் அழிவைக் கொணர்ந்த கொள்ளைநோயிலிருந்து மரியாவின் வேண்டுதலால் விடுதலை கிடைத்ததற்கு நன்றியாகக் கோவில் படிக்கட்டு அர்ப்பணிக்கப்பட்டதாக வரலாறு.  
இன்றும் கூட "வானக பீட மரியா கோவில்" உரோமை ஆட்சிக் குழுவினர் மற்றும் மக்களின் கோவில் என்றே குறிக்கப்படுகிறது. மரியா கோவிலை அடுத்து கம்பிதோலியோ குன்றில் உரோமை நகராட்சி மன்றம் உள்ளது. சமயமும் சமூகமும் ஒன்றோடொன்று இணைந்தும் உரசியும் சமன்தேடும் வகையில் பண்டைய உரோமையில் செயல்பட்டதுபோல இன்றும் செயல்படுகின்றன என்பது இங்கே அடையாள முறையில் தெரிகிறது எனலாம்.  
கோவிலுக்கு இட்டுச் செல்லும் படிக்கட்டு கரடுமுரடாகவும் செங்குத்தாக எழுவதாகவும் உள்ளது. அதற்கு மாறாக, உரோமை நகராட்சி மன்றத்திற்கு இட்டுச் செல்லும் படிக்கட்டோ பளபளப்பாகவும் எளிதாகக் காலெடுத்து வைத்துச் செல்லும் விதத்தில் மிக அகன்றும் உள்ளன. அதுபோல, கரடுமுரடான படிக்கட்டின் உச்சியில் வெறுமையான செங்கல்லால் கட்டப்பட்டு, யாதொரு அலங்காரமும் இன்றி மரியா கோவில் மலைபோல் எழுகிறது. கலையழகோடு சிறிதுசிறிதாக உயர்ந்துசெல்லும் ஓரச் சுவர்களைக் கொண்ட உரோமை நகராட்சி மன்ற படிக்கட்டு அகலமும் நீளமும் இசைவுற அமைந்த விரிவளாகத்திற்குப் பயணியரைக் கொண்டு சேர்க்கின்றது. அவ்விரிவளாகத்தை எழிலுற வடிவமைத்தவர் உலகப் புகழ் பெற்ற மைக்கலாஞ்சலோ என்னும் கலைஞர் ஆவார்.  
மரியா கோவிலின் முகப்பு இன்று வெறுமையாகக் காட்சி தந்தாலும் முன்னர் கற்பதிகை ஓவியங்களாலும் சுவர்ச் சித்திரங்களாலும் அணிசெய்யப்பட்டிருந்தன என்று கலை வரலாற்றாசிரியர் கருதுகின்றனர். நடு வாயிலுக்கு மேலே தெரிகின்ற குழியில் ஒரு பெரிய கடிகாரம் 1412இல் வைக்கப்பட்டிருந்தது. பொதுமக்கள் நேரம் கணிக்க உரோமையில் அமைக்கப்பட்ட முதல் கடிகாரம் அதுவே.
# வானக பீட புனித மரியா கோவில்

## மரியா கோவிலின் உட்புற அமைப்பு

கம்பிதோலியோ குன்றிமேல் எழுகின்ற கோவில் முகப்பின் நடுக்கதவைத் தாண்டி கோவிலின் உள்ளே காலெடுத்து வைத்ததும் கண்ணில் படுவது பண்டைய உரோமைக் கலைப் பாணியில் அமைந்த கோவில் கட்டட அமைப்பு ஆகும். நடுநீள் பகுதி, அதன் இரு பக்கங்களிலும் இரு பக்க நீள் பகுதிகள், அவற்றைப் பிரிக்கப் பயன்படும் உயர்ந்த தூண்கள் கண்களைக் கவர்கின்றன. அத்தூண்கள் அனைத்தும் பண்டைய உரோமைக் கட்டடங்களிலிருந்து பெறப்பட்டு இங்கு பயன்படுத்தப்பட்டன.
# வானக பீட புனித மரியா கோவில்

## கோவிலில் உள்ள கலைப் பொருள்கள்

பிற உரோமைக் கோவில்களைப் போலவே, வானக பீட புனித மரியா கோவிலும் பல காலங்களைச் சார்ந்த அழகிய கலைப் பொருள்களைத் தன்னகத்தே கொண்டுள்ளது. பியேத்ரோ கவால்லீனி என்னும் ஓவியர் வரைந்த பல அழகிய சித்திரங்கள் பெரும்பாலும் மறைந்துவிட்டன. ஆயினும் கையில் குழந்தை இயேசுவைத் தாங்கியிருக்கின்ற அன்னை மரியா ஓவியம் எஞ்சியது.  
மரத்தாலான கோவிலின் உட்கூரையில் அன்னை மரியா குழந்தை இயேசுவைத் தாங்கிநிற்கும் காட்சி சித்தரிக்கப்பட்டுள்ளது (1575). அது 1571இல் கிறித்தவப் படைகள் துருக்கியப் படைகளை லெப்பான்டோ போரில் முறியடித்த நிகழ்ச்சியை நினைவுகூர்கிறது.  
கோவிலின் திருத்தூயகப் பகுதியில் பிசான்சியக் கலையில் அமைந்த அன்னை மரியா குழந்தை இயேசுவோடுள்ள ஓவியத் திருப்படிமம் (icon) உள்ளது. இதற்கு "வானக பீட அன்னை மரியா" (Madonna d'Aracoeli) என்னும் பெயர் உண்டு. உறுதியான பீச் மரப்பலகையில் எழுதப்பட்ட இவ்வோவியம் 11ஆம் நூற்றாண்டைச் சார்ந்தது என்று கருதப்படுகிறது. ஒருவேளை அதற்கும் முற்பட்ட காலத்ததாகவும் இருக்கலாம். சில அறிஞர் கருத்துப்படி அந்த ஓவியம் 6ஆம் நூற்றாண்டில் கிரேக்கத் துறவிகளால் உருவாக்கப்பட்டு வணக்கத்திற்கு வைக்கப்பட்டது. 1348இல் உரோமையில் ஏற்பட்ட கொள்ளைநோயின்போது அத்திரு ஓவியம் உரோமை நகரெங்கும் பவனியாக எடுத்துச் செல்லப்பட்டது. நோயின் வேகம் அன்னையின் அருளால் தணிந்தது என்று நம்பிய மக்கள் நன்றிசெலுத்தினார்கள்.  
1636ஆம் ஆண்டு "வானக பீட அன்னை மரியா" ஓவியத்திற்கு விலையுயர்ந்ததொரு முடி சூட்டப்பட்டது. ஆனால் 1797இல் பிரான்சிய இராணுவம் அம்முடியைத் திருடிச் சென்றுவிட்டது. புதியதொரு முடி 1938இல் சூட்டப்பட்டது. இந்த திருப்படத்தின் முன்னிலையில் உரோமை மக்கள் தங்களை மரியாவின் மாசற்ற இதயத்திற்குக் காணிக்கையாக 1949இல் அர்ப்பணித்தனர்.  
ரபயேல்லோ என்னும் புகழ்மிக்க கலைஞர் வரைந்த "ஃபொலீஞ்ஞோ அன்னை மரியா" (Madonna of Foligno) என்னும் ஓவியம் 1512-1516 ஆண்டுக்காலத்தில் இக்கோவிலில் இருந்தது. பின்னர் அது வத்திக்கான் கலைக்கூடத்திற்குக் கொண்டுசெல்லப்பட்டது. இந்த ஓவியத்தை உருவாக்கப் பணித்த சிஜிஸ்மோந்தோ கோந்தி என்பவரின் கல்லறை மரியா கோவிலின் தரையில் வலப்புறம் உள்ளது.  
கோவிலின் வலப்புறம் உள்ள முதல் சிறுகோவில் பீடத்தில் பிந்துரீக்கியோ என்னும் 15ஆம் நூற்றாண்டு ஓவியர் வரைந்த ஓவியங்கள் மிகப் புகழ்பெற்றவை. புனித சீயேனா பெர்னார்தீன் என்பவரின் வாழ்க்கையைச் சித்தரிக்கும் இவ்வோவியங்கள் உயிரோட்டமான வண்ணங்களால் தீட்டப்பட்டு, நெஞ்சைக் கவரும் வண்ணம் உள்ளன.
# வானக பீட புனித மரியா கோவில்

## மரியா கோவிலில் வணக்கம் செலுத்தப்படும் குழந்தை இயேசு திருவுருவம்

மரியா கோவிலில் உள்ள சிற்றாலயங்களுள் ஒன்று மிகப் புகழ் பெற்றதாகும். அது "குழந்தை இயேசு சிற்றாலயம்" என்று அழைக்கப்படுகிறது. அங்கே குழந்தை இயேசுவின் சிறு திருவுருவம் உள்ளது. அது புதுமைகள் செய்யும் திருச்சிலையாகக் கருதப்பட்டு, உரோமை மக்களால் போற்றப்படுகிறது.  
15ஆம் நூற்றாண்டில் ஒரு பிரான்சிஸ்கு சபைத் துறவி, எருசலேம் சென்று, அங்கு இயேசு துன்பங்கள் அனுபவித்த ஒலிவத் தோட்டத்திலிருந்து ஒரு மரத்தை வெட்டி, அம்மரத்தால் ஒரு குழந்தை இயேசு சிலை செய்தார்.  
மரியா கோவிலில் நிறுவப்பட்டிருந்த குழந்தை இயேசு சிலை தங்க ஆபரணங்களால் அணிசெய்யப்பட்டிருக்கும். குழந்தை இயேசுவிடம் மன்றாடி வரம் பெற்ற பக்தர்கள் தாராளமாக அளித்த நன்கொடைகளும், காணிக்கைகளும் அச்சிலையை அணிசெய்யப் பயன்பட்டன.  
இவ்வாறு அழகுபடுத்தப்பட்ட குழந்தை இயேசு திருச்சிலைமுன் மக்கள் முழந்தாட்படியிட்டு, மன்றாடி, தங்கள் கவலைகள் மறைந்ததைக் கண்டிருக்கின்றனர். கிறிஸ்து பிறப்பு விழாக் கொண்டாட்ட நாள்களில் மக்கள் பெரும் எண்ணிக்கையில் சென்று குழந்தை இயேசுவிடம் மன்றாட்டுகள் செய்து பயன்பெறுவர். முற்காலத்தில் உரோமை நகரில் நோய்பரவியபோது, அல்லது பேரழிவு ஏற்பட்ட போது இக்குழந்தை இயேசு திருவுரு உரோமை தெருக்களில் பவனியாக எடுத்துச் செல்லப்பட்டதுண்டு.  
சிறு குழந்தைகளும் பள்ளி சிறுவர்களும் இக்குழந்தை இயேசுவுக்குக் கடிதங்கள் எழுதுவது வழக்கம்.  
இவ்வாறு மக்களின் அன்புக்குரியதாக விளங்கிய இத்திருவுருவம் 1994, பெப்ருவர் முதல் நாளில் திருடப்பட்டு காணாமற்போயிற்று. உரோமை முழுவதும் இதனால் துயருற்றது. 3 திருடர்கள் கோவிலில் யாருக்கும் தெரியாமல் நுழைந்து அச்சிலையை எடுத்துக்கொண்டு சென்றுவிட்டனர் என்று ஆய்வில் தெரியவந்தது.  
சிலை திருடப்பட்டதைக் கேள்விப்பட்டதும் மக்கள் வேறொரு சிலை செய்துவைப்பதற்கு நன்கொடைகள் அனுப்பினர் அவ்வாறு நன்கொடை அனுப்பியவர்களுள் உரோமையில் பேர்போன "வானக அரசி சிறைச்சாலையில்" அடைக்கப்பட்டிருந்த சிறைக்கைதிகளும் உள்ளடங்குவர்.  
அச்சிறைக்கைதிகள் ஏன் திருடப்பட்ட சிலைக்குப் பதில் வேறொரு சிலை செய்ய நன்கொடை அனுப்பினார்கள் என்று கேட்டதற்கு, "நாங்கள் குற்றம் செய்து இங்கே சிறையில் அடைக்கப்பட்டிருக்கிறோம். அது உண்மைதான். நாங்கள் கொலைகாரர்களாக இருக்கலாம், ஆனால் எங்களுக்கும் கடவுள் நம்பிக்கை உண்டு!" என்று பதில் கூறினார்களாம்..  
தற்போது மரியா கோவிலில் இருக்கும் குழந்தை இயேசு சிலை 15ஆம் நூற்றாண்டு சிலையின் ஒரு மாதிரி உருவம் ஆகும். என்றாவது ஒருநாள் குழந்தை இயேசு சிலை மீண்டும் கோவிலுக்குத் திரும்பும் என்று உரோமையர்கள் இன்னும் நம்பிக்கையோடு இருக்கின்றனர்.
# தேர்தல் அறிக்கை

**தேர்தல் அறிக்கை** (*election manifesto* இலங்கை வழக்கு: **தேர்தல் விஞ்ஞாபனம்**) என்பது, தேர்தலில் போட்டியிடும் வேட்பாளர்கள் அல்லது வேட்பாளர்கள் குழுவின் தலைமையால் வெளியிடப்படும், தாங்கள் தேர்ந்தெடுக்கப்பட்டால் என்னென்ன செய்யத் திட்டமிட்டுள்ளார்கள் என்பதைத் தெளிவாக விளக்கும் ஒரு அறிவிக்கையாகும். இந்த அறிக்கையில் கொள்கைகள், சிறப்புத்தன்மைகள், நோக்கங்கள் ஆகியன அல்லது இதுபோன்ற இன்னும் ஏதாவது செய்திகள், குறிப்பாக அரசியல் சார்ந்த செய்திகள் இடம்பெற்றிருக்கும்.
# 2011 உலகத் தமிழ் எழுத்தாளர் மாநாடு

**2011 உலகத் தமிழ் எழுத்தாளர் மாநாடு** சிங்கப்பூரில் 2011 ஆம் ஆண்டு அக்டோபர் மாதம் 28 ஆம் தேதி முதல் 30 ஆம் தேதி வரை நடைபெற்றது. அக்டோபர் மாதம் 22 ஆம் தேதி முதல் 30 ஆம் தேதி வரை நடைபெற்ற சிங்கப்பூர் எழுத்தாளர் விழாவின் ஒரு பகுதியாக உலகத் தமிழ் இலக்கிய மாநாடு நடைபெற்றது. மாநாட்டின் மையக் கருப்பொருள் தாயகம் கடந்த தமிழ் இலக்கியம் என்பதாகும். இந்த மாநாடு "உலகம் முழுவதும் பரந்த அளவிலும் ஆழமான வேர்களுடனும் பரவியிருக்கும் தாயகம் கடந்த தமிழ் எழுத்தாளர்களின் இலக்கியப் படைப்புகளை பருந்துப் பார்வையில் ஆராயவும் மதிப்பீடு செய்யவும் முயல்வதாக அமைந்தது. அமெரிக்கா, ஆத்திரேலியா, கனடா, பிரான்சு, செருமனி, இலங்கை, இங்கிலாந்து, மலேசியா, சிங்கப்பூர் உள்ளிட்ட 10 நாடுகளைச் சேர்ந்த தமிழறிஞர்கள் மாநாட்டில் கலந்து கொண்டனர்.
# 2001 உலகத் தமிழ் பண்பாட்டு மாநாடு

**2001 உலகத் தமிழ் பண்பாட்டு மாநாடு** டர்பன், தென்னாப்பிரிக்காவில் டிசம்பரில் நடைபெற்றது. தமிழ் இளையோரை தமிழ் மொழியை, பண்பாட்டை, மரபை மதிப்புணரச் செய்வதே இந்த மாநாட்டின் முக்கிய நோக்கங்களில் ஒன்றாக இருந்தது.
# 2001 உலகத் தமிழ் பண்பாட்டு மாநாடு

## உள்ளடக்கம்

- தென்னாப்பிரிக்காவில் தமிழர் வரலாறு
- தமிழ்ச் சமூகத்தில் பெண்கள்
- தமிழ் மொழி பற்றி இளையோரின் பார்வை
# தமிழ் இசைச் சங்கம்

**தமிழ் இசைச் சங்கம்** என்பது தமிழிசையை வளர்க்கும் நோக்குடன் 1943 ஆம் ஆண்டு நிறுவப்பட்ட அமைப்பு ஆகும். தமிழ்நாட்டில் பிறமொழிப் பாடல்கள் ஆதிக்கம் செலுத்திய காலகட்டத்தில் தமிழ் இசைக்கு நிலையான அமைப்புசார் ஆதரவை வழங்கும் நோக்குடன் இது தொடங்கப்பட்டது. இதனை அண்ணாமலை செட்டியார் தொடங்கினார். இன்று "தமிழ் இசை வளர்ச்சிக்கும், தமிழ்ப் பண்பாட்டு வளர்ச்சிக்கும், இசை மேதைகளை ஒருங்கிணைக்கும் சங்கமாகவும், இசை வல்லுநர்களை உருவாக்கும் கல்லூரியாகவும் தமிழ் இசைச் சங்கமானது விளங்கி வருகின்றது. தமிழ்ப் பண் ஆராய்ச்சியில் பெரும்பங்கினை தான் தம் பெரும் தமிழ்ச் சேவையால் தக்கவைத்துக் கொண்டுள்ளது."  
இசைப்பேரறிஞர், பண் இசைப்பேரறிஞர் எனும் தலைப்புகளில் விருதுகளை ஆண்டுதோறும் வழங்கி வருகிறது.
# தமிழவேள் விருது

**தமிழவேள் விருது** சிங்கப்பூர்த் தமிழ் இலக்கியத்துறையின் ஒரு முக்கிய விருதாகக் கருதப்படுகிறது. இவ்விருது சிங்கப்பூரில் தமிழ் வளர்ச்சிக்குப் பெரிதும் பாடுபட்ட தமிழவேள் கோ. சாரங்கபாணி அவர்களின் பெயரால் வழங்கப்படுகிறது. ஒவ்வோர் ஆண்டும் முத்தமிழ் விழாவின் போது தமிழ்த் தொண்டாற்றும் சிங்கப்பூரைச் சேர்ந்த ஒருவர் தேர்ந்தெடுக்கப்பட்டு இவ்விருதின் மூலம் சிறப்பிக்கப்படுகிறார். 1988ஆம் ஆண்டு முதல் இவ்விருதுகள் வழங்கப்பட்டு வருகின்றன.
# தமிழவேள் விருது

## விருது பெற்றவர்கள் பட்டியல்

| வருடம் | விருது பெற்றவர் |  |
| --- | --- | --- |
| 1989 | கவிஞர் சிங்கை முகிலன் |  |
| 1989 | கவிவாணர் ஐ. உலகநாதன் |  |
| 1989 | அ. நா. மொய்தீன் |  |
| 1996 | சே.வெ. சண்முகம் |  |
| 1997 | கவிஞர் ந. பழநிவேலு |  |
| 1998 | தமிழறிஞர் மெ. சிதம்பரம் |  |
| 1998 | பி. கிருஷ்ணன் |  |
| 1999 | மா. இளங்கண்ணன் |  |
| 2000 | கவிஞர் க.து.மு. இக்பால் |  |
| 2001 | ஜே. எம். சாலி |  |
| 2001 | கவிஞர் முரசு. நெடுமாறன் (வெள்ளி விழா) |  |
| 2002 | முனைவர் வீரமணி |  |
| 2003 | இராம. கண்ணபிரான் |  |
| 2004 | பாத்தென்றல் முருகடியான் |  |
| 2005 | வை. திருநாவுக்கரசு |  |
| 2006 | கவிஞரேறு அமலதாசன் |  |
| 2007 | பாத்தேறல் இளமாறன் |  |
| 2008 | பாத்தூரல் முத்துமாணிக்கம் |  |
| 2009 | வெண்பாச் சிற்பி இக்குவனம் |  |
| 2010 | பார்வதி பூபாலன் |  |
| 2010 | முனைவர் சுப. திண்ணப்பன் (பவள விழா) |  |
| 2011 | கவிஞர் திரு. பெ. திருவேங்கடம் | } |
# பிராந்தி

**பிராந்தி** *(brandy)* என்பது காய்ச்சி வடிக்கப்பட்ட திராட்சைப் பழச்சாறுகளில் இருந்து தயாரிக்கப்படும் ஒருவகை மதுபானம் ஆகும். இது பொதுவாக 30 முதல் 60 சதவிகிதம் மதுசார அளவு கொண்ட இரவு நேர உணவுப் பயன்பாட்டின் போது அருந்தப்படும் மது பானம் ஆகும்.  
திராட்சை பழத்தைத் தவிர இதர பழங்களைக் கொண்டும் பிராந்தியானது அரிதாக தயாரிக்கப்படுகிறது. அதனை ஏக்சு-டி-வீ என்கின்றனர்.  
சில நாடுகளில் நறுமண வேதிபொருட்களும், நிறமிகளும் காய்ச்சி வடிக்கப்பட்ட மதுசாரத்துடன் சேர்க்கப்பட்ட பானத்தையே பிராந்தி என்கின்றனர்.
# பிராந்தி

## வரலாறு

பிராந்தி தயாரிப்பு என்பது காய்ச்சி வடிக்கும் தொழிற்நுட்பத்தோடு நெருங்கிய தொடர்புடையது. இது 12ஆம் நூற்றாண்டில் கண்டுபிடிக்கப்பட்டு 14ஆம் நூற்றாண்டில் மிகப் பிரபலமடைந்தது. மர பீப்பாய்களில் அடைக்கப்பட்டு நொதிக்கவைக்கும் போது அதன் சுவை அதிகரிப்பதாக் கண்டறியப்பட்ட பின் பிராந்தி தயாரிப்பு பொருளாதார அளவில் பெரும் வளர்ச்சி அடைந்தது.
# பிராந்தி

## வகைகள்

பழ பிராந்திப்புட்டி]]  
- திராட்சை பிராந்தி
- பழ பிராந்தி *(ஆப்பிள், செர்ரி, போன்ற பழச்சாற்றில் தயாரிக்கப்படுவது)*
- போமேசு அல்லது மேக் பிராந்தி *(திராட்சை தோல் மற்றும் கொட்டைகள் மூலம் தயாரிக்கப்படுவது)*
# பிராந்தி

## மேலும் சில மதுபானங்கள்

- கள்
- வைன்
- பியர்
- விஸ்கி
- ரம்
- ஜின்
- ஓட்கா
- காக்டெய்ல்கள்
- சாராயம்
# ஆர் (மென்பொருள்)

**ஆர்** (R) புள்ளியியல் கணக்கீடு மற்றும் வரைபட முறைமையாகும். இது வரைபடம், திருத்தி (debugger), முறைமை செயல்கூறு அணுகுதகுதியுடன் கூடிய ஒரு இய்க்கநேர சூழலுடன் அமைந்த மற்றும் சிறுகட்டளை (script) திட்டநிரல்களை செயல்படுத்தும் வல்லமை பெற்ற கணனி மொழியாகும்.  
இம்மொழி பெக்கர் சேம்பர் (Becker, Chamber) மற்றும் வில்க் (Wilks)- கியின் ”எஸ் (S)” மொழி மற்றும் சுஷ்மா (Sussma) னின் திட்ட (Scheme) த்தால் பெரிதும் தாக்கத்தை உடையது. இதன் தோற்றம் ”எஸ்“ மொழியின் தோற்றத்தை ஒத்ததாக இருப்பினும்சொற்பொருள் மற்றும் நிறைவேற்றம் திட்ட த்தின் அடிப்படையில் அமைந்தது.  
கிளைவிடுதல் (branching) மடக்கி (branching) களையும் அணுமதிப்பதோடு செயல்கூறுவழி (function) அடுக்கு திட்டநிரலாக்ம் (modular) மையம் (core) உடைய ஒரு மொழிபெயர்ப்பு (interpreter) கணனி மொழியாகும். சி மற்றும் சி++ அல்லது ஃபோர்ட்ரான் போன்ற திறன்மிகு மொழிகளில் உருவாக்கம் பெற்ற பணிக்கூறு இடைமுகங்களும், இம்மொழியில், பயனாளர்களுக்கு சாத்தியமே.  
இது, நியூசிலாந்திலுள்ள ஆக்லாந்து பல்கலைக்கழகத்தைச் சேர்ந்த ரோஸ் இகா (Ross Ihaka) மற்றும் ராபர்ட் ஜென்டடில்மேன் (Robert Gentleman) துவத்தில் உருவாக்கிய மொழி என்பது குறிப்பிடத்தக்கது. இது இலவச பகிர்வு முறையில் குனூ உரிம முறையில் வழங்கபட்டும் இலவச மென்பொருளாகும். வின்டோஸ் இயங்கு தளத்திலும் உபுண்டு போற்ற லினக்ஸ் இயங்குதளங்களிலும் செயல்டும்.  
<big>புள்ளியல் அம்சங்கள்</big>  
ஆர் புள்ளியல் மற்றும் வரைபட முறைமைக்கு தேவையான நிரல் தொகுப்புக்களை வழங்குகிறது, இது நேரியல் மற்றும் தொகையற்ற மாதிரி புள்ளியல் சோதனை, நேரத்தொடர் ஆய்வு வகைப்பாடு, தொகுப்பியல் ஆகியமும் அடங்கும்.ஆர் னிரலாக்க மொழியை, நிரல் தொகுப்புக்கள் மற்றும் செயல்பாடுகளைக் கொண்டு னீட்டிப்பு செய்ய இயலும்.ஆர் இணைய சமூகத்தில் இருக்கும் பங்களிப்பாளர்களால் ஆர் னிரலாக்க மொழிக்குத் தேவையான நிரல் தொகுப்புக்கள் அளிக்கப்படுகிறது.
# எண் பிரிவினை

ஒரு நேர்ம முழு எண் <math>n</math> என்ற **எண்ணின் பிரிவினை** என்பது கீழ்க்கண்ட பண்புடன் கூடிய <math>a, b, c, d, ... ,r</math> என்ற நேர்ம முழு எண்களாலான ஒரு முடிவுறுத் தொடர்:  
:: <math>a + b + c + d + ... + r = n.</math>  
எ.கா.: 4, 3, 3, 2 என்ற தொடர்வு 12 என்ற எண்ணின் பிரிவினை. 4,3,3,2 - இவை அப்பிரிவினையின் *பாகங்கள்*.
இப்பிரிவினையை பாகங்களுக்கு நடுவில் 'கமா' இல்லாமல் 4332 என்றே எழுதுவது வழக்கம். மற்றும் பிரிவினை எழுதுவதில் இன்னொரு மரபு பாகங்களை இறங்குவரிசையில் எழுதுவது.  
: 522111 என்பது 12 இன் இன்னொரு பிரிவினை.
# எண் பிரிவினை

## முதல் கேள்வி

<math>n</math> என்ற ஒரு எண்ணிற்கு எத்தனை பிரிவினைகள் இருக்கமுடியும்? அப்படி இருக்கக்கூடிய பிரிவினைகளின் எண்ணிக்கை <math> * p*(n)</math> என்ற குறியீட்டால் காட்டப்படும்.  
சில முதல் மதிப்புகள் :  
*p*(1) = 1  
*p*(2) = 2; ஏனென்றால் 2 இன் பிரிவினைகள் 2; 11 மட்டுமே.  
*p*(3) = 3: ஏனென்றால் 3 இன் பிரிவினைகள் 3; 21; 111.  
*p*(4) = 5; *p*(5) = 7; *p*(6) = 11; *p*(7) = 15; *p*(8) = 22; *p*(9) = 30; *p*(10) = 42;  
*p*(20) = 627;  
*p*(100) = 190,569,292  
*p*(200) = 397299029388.  
*p*(1000) = 24,061,467,864,032,622,473,692,149,727,991 ≈ 2.4 × 10<sup>31</sup>  
ஆக, p(n) வெகு வேகமாக பெரிய எண்ணிக்கையை எட்டிவிடுகிறது.
p(n) க்கு ஒரு பொது வரையறை கொடுப்பதற்காக p(0) = 1 என்றும் p(-n) = 0 என்றும் வைத்துக்கொள்வது வழக்கம்.  
ஹார்டி யும் இராமானுசனும் 1918 இலும் உஸ்பென்ஸ்கி 1920இலும் கண்டுபிடித்தது:  
:<math>p(n) \sim \frac {\exp \( \pi \sqrt {2n/3}\) } {4n\sqrt{3}} \mbox { as } n\rightarrow \infty.</math>
# எண் பிரிவினை

## பொதுவான வரையறை

இப்பொது வரையறையின் மூலம் குறிப்பிட்ட n என்ற எண் எவ்வளவு பாகங்களாகப் பிரிக்கப்பட்டிருக்கிறது என்பதும் வெளிப்படையாகத் தெரியும்.  
எப்பொழுதெல்லாம் λ<sub>1</sub>, λ<sub>2</sub>, ... , λ<sub>m</sub> என்ற நேர்ம முழு எண்கள் கீழ்க்கண்ட இரண்டு பண்புகளுக்குட்பட்டு இருக்கின்றனவோ,  
:: λ<sub>1</sub> + λ<sub>2</sub> + ... + λ<sub>m</sub> = n  
:: λ<sub>1</sub>≥λ<sub>2</sub>≥ ... ≥ λ<sub>m</sub>≥ 1  
அப்பொழுதெல்லாம் λ<sub>1</sub>,λ<sub>2</sub>, ... , λ<sub>m</sub> என்ற தொடர்வு n -இன் பிரிவினை என்று சொல்லப்படும். இதை λ = (λ<sub>1</sub>, λ<sub>2</sub>, ... , λ<sub>m</sub>) என்றோ அல்லது, காற்புள்ளியோ அடைப்போ இல்லாமல் λ<sub>1</sub>λ<sub>2</sub> ... λ<sub>m</sub> என்றோ எழுதுவது வழக்கம்.  
இதற்கு சுருக்கமான குறியீடு λ <math>\vdash</math> n.  
: எ.கா. எண் 14 இன் ஒரு பிரிவினை, கீழ்க்கண்டபடி பலவிதமாக எழுதப்படலாம்:  
:: 4 + 3 + 3 + 2 + 1 + 1  
:: 4,3,3,2,1,1  
:: 433211  
:: 43<sup>2</sup>21<sup>2</sup>
# எண் பிரிவினை

## பிரிவினையைக்காட்ட ஃபெற்றர்ஸ் படிமங்கள்

ஓர் எண் பிரிவினை λ <math>\vdash</math> n இன் **ஃபெற்றர்ஸ் படிமம்** என்பது i-ஆவது *நிரலில்* λ<sub>i</sub> புள்ளிகள் கொண்ட ஒரு செங்கோண வரிசை.  
| 6 4 3 1 | } |
| --- | --- |
இது 14 இன் பிரிவினை. 14 புள்ளிகள், 4 நிரல்களில் காட்டப்பட்டிருக்கின்றன. ஒவ்வொரு நிரலின் அளவும் பிரிவினையின் ஒரு பாகமே.  
இதே முறையில் 4 இன் ஐந்து பிரிவினைகளும் கீழே படிமங்களாகக் காட்டப்பட்டிருக்கின்றன
| 4 | 31 | 22 | 211 | 1111 | } |
| --- | --- | --- | --- | --- | --- |
:: **முக்கிய குறிப்பு**: ஃபெற்றர்ஸ் படிமத்தை சிலர் ' i-ஆவது *வரிசையில்* λ<sub>i</sub> புள்ளிகள் கொண்ட ஒரு செங்கோண வரிசை' என்றும் வரையறுப்பதுண்டு.
# எண் பிரிவினை

## இணைப்பிரிவினை

ஒரு எண் பிரிவினையின் ஃபெற்றர்ஸ் படிமத்தில் நிரல்களை வரிசைகளாக மாற்றினால் கிடைக்கும் படிமமும் அதே எண்ணின் மற்றொருபிரிவினையின் ஃபெற்றர்ஸ் படிமம் ஆகும். இவ்விரண்டு பிரிவினைகளும் ஒன்றுக்கொன்று **இணைப்பிரிவினை** (Conjugate partition) என்று சொல்லப்படும்.  
:: எ.கா.
**↔**  
| 6 4 3 1 | = | 4 3 3 2 1 1 | } |
| --- | --- | --- | --- |
: ஆக, 6431 ம் 433211 ம் 14 இன் இணைப்பிரிவினைகள்.  
இணைப்பிரிவினையை ஃபெர்ரர்ஸ் படிமத்தின் மூலமே மூன்று விதமாகக் கண்டுபிடிக்கலாம்:  
:: நிரல்களை வரிசையாக்கலாம்  
:: வரிசைகளை நிரல்களாக்கலாம்  
:: படிமத்தின் குறுக்கு மையக்கோட்டில் கீழுள்ளதை மேலும் மேலுள்ளதைக் கீழுமாக பிரட்டிப்போடலாம். இதையே வேறுவிதமாகச் சொன்னால், குறுக்குக் கோட்டை கண்ணாடியாகக் கொண்டு எல்லாப் புள்ளிகளுக்கும் எதிர்வு காணலாம். மேலேயுள்ள எடுத்துக்காட்டில் குறுக்குக்கோட்டிலுள்ள புள்ளிகள் சிவப்பாகக் காண்பிக்கப்பட்டிருக்கின்றன.
# எண் பிரிவினை

## படிம அமைப்பைக்கொண்டே சில தேற்றங்கள்

ஒரு முழு எண் n இன் ஒரு பிரிவினையின் ஃபெற்றர்ஸ் படிமத்தில் m நிரல்கள் இருந்தால் அப்பிரிவினையின் பாகங்களின் எண்ணிக்கையும் m தான். இதே படிமத்தை அதன் வரிசைகளை பிரிவினையின் பாகங்களாகக் கொண்டால் அதுவும் அதே n இன் மற்றொரு பிரிவினையாகும்.(சொல்லப்போனால் இது முதல் பிரிவினையின் இணைப் பிரிவினையாகும்). ஆனால் இப்பொழுது m என்பது பிரிவினையின் மீப்பெரு பாகத்தைக் குறிக்கும். இதனால் நமக்குக் கிடைப்பது கீழே யுள்ள தேற்றம்:  
:: **தேற்றம் 1**. *ஒரு முழு எண்ணுக்கு, m பாகங்கள் உள்ள பிரிவினைகள் எத்தனையோ அத்தனைதான் மீப்பெருபாகம் m ஆகவுள்ள பிரிவினைகள்.*  
:: எ.கா. எண் 10 என்று கொள். நான்கு பாகங்கள் உள்ள இதன் 9 பிரிவினைகளையும் மீப்பெரு பாகம் 4 ஆகவுள்ள இதன் 9 பிரிவினைகளையும் ஒன்றுக்கொன்று இணையாகவுள்ளபடி கீழே சோடி சேர்க்கப் பட்டிருக்கின்றன :  
:: 4321 <math>\leftrightarrow</math> 4321  
:: 4411 <math>\leftrightarrow</math> 4222  
:: 4222 <math>\leftrightarrow</math> 4411  
:: 5311 <math>\leftrightarrow</math> 42211  
:: 5221 <math>\leftrightarrow</math> 43111  
:: 6211 <math>\leftrightarrow</math> 421111  
:: 7111 <math>\leftrightarrow</math> 4111111  
:: 3331 <math>\leftrightarrow</math> 433  
:: 3322 <math>\leftrightarrow</math> 442  
:குறிப்பு: மேலேயுள்ள 9 சோடிகளில் முதல் சோடியில் உள்ள பிரிவினை ஒவ்வொன்றும் தனக்கே இணையாக உள்ளன. இவ்விதம் தனக்கே இணையாகவுள்ள பிரிவினையை **தன்னிணைப்பிரிவினை** (self-conjugate partition) என்று சொல்வோம்.  
::**தேற்றம் 2**: ஒரு முழு எண்ணுக்கு தன்னிணைப் பிரிவினைகள் எத்தனையோ அத்தனைதான் வெவ்வேறு ஒற்றைப்படை பாகங்களைக்கொண்ட பிரிவினைகள்.  
: இதனுடைய நிறுவலில் துருப்புச்சீட்டு என்னவென்றால் படிமத்தில் ஒவ்வொரு ஒற்றைப்படை பாகத்தையும்
மையத்தில் 'மடித்தால்' ஒரு தன்னிணைப் பிரிவினையின் படிமம் கிடைக்கும்.  
| ↔ | } |
| --- | --- |
அதனால் வெவ்வேறு ஒற்றைப்படை பாகங்களாலேற்பட்ட பிரிவினைகளைக் கொண்ட கணத்திற்கும், தன்னிணைப் பிரிவினைகளைக் கொண்ட கணத்திற்கும் ஒன்றுக்கொன்றான இயைபு உண்டாக்கமுடியும். கீழே இதற்கு ஓர் எடுத்துக்காட்டு:
**↔**  
| 9 7 3 | <math>\leftrightarrow</math> | 5 5 4 3 2 |
| --- | --- | --- |
| வெவ்வேறு ஒற்றைப்படை பாகங்கள் | தன்னிணைப்பிரிவினையின் பாகங்கள் | } |
தேற்றம் 2 க்கு ஒரு முழு எடுத்துக்காட்டாக, எண் 10 க்குள்ள 42 பிரிவினைகளுள் இரண்டேஇரண்டு தான் வெவ்வேறு ஒற்றைப்ப்படை பாகங்களையுடையவை. இவை  
:: 9 1 மற்றும் 7 3.  
இவை ஒவ்வொன்றுக்கும் ஃபெற்றர்ஸ் படிமம் நிறுவி, ஒவ்வொரு நிரலையும் மையப் புள்ளியில் மடித்தால், கிடைக்கும் படிமங்களுக்குரிய பிரிவினைகள் முறையே  
:: 52111 மற்றும் 4321.  
இவையிரண்டும் தன்னிணைப் பிரிவினைகள். அது மாத்திரமல்ல, இதர 40 பிரிவினைகளும் தன்னிணைப் பிரிவினைகளல்ல.
# மயன்

முன்னிலையில் மகாபாரதம் கூறுதல்]]  
**மயன்** என்பவர் தமிழர்களின் கலைகளுக்கு மூலமாய் கருதப்படுபவர். . சங்கப்பலகையை ஏற்படுத்தியவன். மயன் பாண்டவர்களுக்கு, " மாய சபை"யை அமைத்துக்கொடுத்தார். அந்த சபை மிகவும் சிறப்பு வாய்ந்தது. பகவான் ஸ்ரீ கிருஷ்ணரின் கட்டளையை ஏற்று " இந்திர பிரஸ்தா " நகரை நிர்மானித்தார். அந்த இந்திர பிரஸ்தம் தான் இன்றைய டெல்லி. இந்தியாவின் தலைநகர் ஆகும்.
# மயன்

## நூல் பதிவுகள்

மயன் பற்றிய மற்ற பதிவுகள்.
- சிலம்பு<big></big><big></big>
- மணிமேகலை<big></big><big></big><big></big>